ΚΑΝΟΝΙΣΜΟΣ (ΕΟΚ) αριθ. 4156/87 ΤΗΣ ΕΠΙΤΡΟΠΗΣ της 22ας Δεκεμβρίου 1987 για τροποποίηση ορισμένων κανονισμών που αφορούν την εφαρμογή του κοινού καθεστώτος στις συναλλαγές για την ωαλβουμίνη και την γαλακτοαλβουμίνη, λόγω της καθιέρωσης της συνδυασμένης ονοματολογίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε από τον κανονισμό (ΕΟΚ) αριθ. 3985/87 (2), και ιδίως το άρθρο 15 παράγραφος 1 δεύτερο εδάφιο, Εκτιμώντας: ότι, σύμφωνα με το άρθρο 15 παράγραφος 1 δεύτερο εδάφιο του κανονισμού (ΕΟΚ) αριθ. 2658/87, οι προσαρμογές τεχνικής φύσεως των κοινοτικών πράξεων που περιλαμβάνουν τη δασμολογική ή στατιστική ονοματολογία πραγματοποιούνται από την Επιτροπή 7 ότι ο κανονισμός (ΕΟΚ) αριθ. 2783/75 του Συμβουλίου της 29ης Οκτωβρίου 1975 περί κοινού συστήματος εμπορίας για την ωαλβουμίνη και την γαλακτοαλβουμίνη (3) τροποποιήθηκε από τον κανονισμό (ΕΟΚ) αριθ. 4001/87 της Επιτροπής (4), προσαρμόζοντας, σύμφωνα με τους όρους της συνδυασμένης ονοματολογίας, τις περιγραφές των εμπορευμάτων και τους δασμολογικούς αριθμούς που εμφαίνονται στον εν λόγω κανονισμό 7 ότι οι κανονισμοί εφαρμογής του κοινού συστήματος εμπορίας πρέπει να προσαρμοστούν σε τεχνικό επίπεδο για να ληφθεί υπόψη η χρησιμοποίηση της νέας συνδυασμένης ονοματολογίας που βασίζεται στο εναρμονισμένο σύστημα περιγραφής και κωδικοποίησης των εμπορευμάτων, που προορίζεται να αντικαταστήσει τη σύμβαση της 15ης Δεκεμβρίου 1950 για την ονοματολογία και την ταξινόμηση των εμπορευμάτων στα δασμολόγια 7 ότι, με την ευκαιρία της παρούσας τροποποίησης του κανονισμού (ΕΟΚ) αριθ. 1777/74 της Επιτροπής (5), πρέπει να εκφραστούν σε ECU ορισμένα στοιχεία για τον υπολογισμό των τιμών ανασχέσεως που εμφανίζονται ακόμη σε λογιστικές μονάδες στον εν λόγω κανονισμό, με τη βοήθεια του συντελεστή 1,208953 που αναφέρεται στο άρθρο 13 του κανονισμού (ΕΟΚ) αριθ. 1676/85 του Συμβουλίου (6), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (7), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1777/74 της Επιτροπής της 9ης Ιουλίου 1974 περί καθορισμού ορισμένων στοιχείων υπολογισμού της επιβαρύνσεως κατά την εισαγωγή και της τιμής ανασχέσεως για την ωοαλβουμίνη και την γαλακτοαλβουμίνη τροποποιείται ως εξής: 1. Το άρθρο 1 αντικαθίσταται από το ακόλουθο κείμενο:«Άρθρο 1Οι συντελεστές που αναφέρονται στο άρθρο 3 του κανονισμού (ΕΟΚ) αριθ. 2783/75 καθορίζονται ως εξής:α) για τα προϊόντα που υπάγονται στις διακρίσεις 3502 10 91 και 3502 90 51 της συνδυασμένης ονοματολογίας: 4,06 7β)για τα προϊόντα που υπάγονται στις διακρίσεις 3502 10 99 και 3502 90 59 της συνδυασμένης ονοματολογίας: 0,55.» 2.Το άρθρο 2 αντικαθίσταται από το ακόλουθο κείμενο:«Άρθρο 2Τα έξοδα μεταποίησης που αναφέρονται στο άρθρο 5 παράγραφος 1 του κανονισμού (ΕΟΚ) αριθ. 2783/75 καθορίζονται ως εξής:α)για τα προϊόντα που υπάγονται στις διακρίσεις 3502 10 91 και 3502 90 51 της συνδυασμένης ονοματολογίας: 1,1122 ECU ανά χιλιόγραμμο 7β)για τα προϊόντα που υπάγονται στις διακρίσεις 3502 10 99 και 3502 90 59 της συνδυασμένης ονοματολογίας: 0,1451 ECU ανά χιλιόγραμμο.»

Άρθρο 2

Το άρθρο 1 παράγραφος 2 στοιχείο α) του κανονισμού (ΕΟΚ) αριθ. 504/86 του Συμβουλίου της 25ης Φεβρουαρίου 1986 σχετικά με το καθεστώς που εφαρμόζεται κατά τη διάρκεια της μεταβατικής περιόδου στις συναλλαγές της Ισπανίας με τις άλλες χώρες της Κοινότητας και με τις τρίτες χώρες για τη γλυκόζη και τη λακτόζη που υπάγονται στον κανονισμό (ΕΟΚ) αριθ. 2730/75 και την ωαλβουμίνη και γαλακτοαλβουμίνη που υπάγονται στον κανονισμό (ΕΟΚ) αριθ. 2783/75 (8) αντικαθίσταται από το ακόλουθο κείμενο: «α) λογίζονται ως ''αντίστοιχα γεωργικά προϊόντα'' για τον σκοπό της παραγράφου 1, τα αυγά με κέλυφος τα οποία υπάγονται στη διάκριση 0407 00 30 της συνδυασμένης ονοματολογίας 7».

Άρθρο 3

Ο παρών κανονισμός αρχίζει να ισχύει την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Δεκεμβρίου 1987. Για την Επιτροπή Frans ANDRIESSEN Αντιπρόεδρος

(1) ΕΕ αριθ. L 256 της 7. 9. 1987, σ. 1.

(2) ΕΕ αριθ. L 376 της 31. 12. 1987, σ. 1.

(3) ΕΕ αριθ. L 282 της 1. 11. 1975, σ. 104.

(4) ΕΕ αριθ. L 377 της 31. 12. 1987, σ. 44.

(5) ΕΕ αριθ. L 186 της 10. 7. 1974, σ. 19.

(6) ΕΕ αριθ. L 164 της 24. 6. 1985, σ. 1.

(7) ΕΕ αριθ. L 153 της 13. 6. 1987, σ. 1.

(8) ΕΕ αριθ. L 54 της 1. 3. 1986, σ. 54.